ไอเดียสำหรับสร้างบ้าน รวบรวมวัสดุพื้นฐาน หาเครื่องมือช่วย สร้างบ้าน
คุณสามารถสร้างบ้านธรรมดาที่อาจมีส่วนคล้ายกับบ้านในชีวิตจริงหรือบ้านทั่วๆ ไปได้ ใช้บันไดสร้างหลังคาและพยายามอย่าสร้างบ้านให้ดูเหลี่ยมจนเกินไป และบ้านธรรมดาของคุณก็จะออกมาดูดี ใช้หินกรวดหรือหินธรรมดา สร้างปราสาทให้สมจริงด้วยการเพิ่มคุกใต้ดินเข้าไป คุณอาจจะใช้ขนแกะ (Wool) สีเขียวสร้างมังกรตัวใหญ่ไว้ให้ปราบก็ได้! ลองหาภาพปราสาทยุคกลางและใช้มันเป็นแบบในการสร้างปราสาทตามต้องการดูสิ คุณสามารถใช้รั้วสร้างป้อมบนยอดหอคอยได้ ด้วยเทคนิคเล็กน้อย คุณก็จะสามารถสร้างบ้านใต้น้ำในเกม Minecraft PE ได้ แค่สร้างกำแพงให้สูงโผล่พ้นผิวน้ำ และใส่ดิน (Dirt) ลงไปให้ทั่ว ปิดผนึกบ้าน แล้วเอาดินออก ใช้ความคิดสร้างสรรค์และสร้างบ้านทันสมัยออกมา คุณสามารถสร้างโครงจากบล็อคเปล่าและกำแพงจากกระจกแก้ว เพื่อสร้างบ้านที่ดูดีและสวยงามเมื่อตั้งริมผา ใช้ "เหมือง" ในเกม Minecraft สร้างเป็นถ้ำค้างคาวเสียเลย คุณอาจจะเพิ่มทางเข้าน้ำตก รวมถึงสร้าง Batmobile ด้วย การสร้างคฤหาสน์เหนือตัวถ้ำจะเพิ่มความสนุกยิ่งขึ้น ใช้ Redstone หรือเทคนิคอื่น (หากคุณแฮ็คเกม ก็ให้ใช้ Command Block) เพื่อสร้างลิฟต์ที่จะพาคุณลงไปสู่ถ้ำเบื้องล่าง สร้างต้นไม้ต้นใหญ่และสร้างบ้านล้อมรอบลำต้นกับกิ่งก้านหรือสร้างตัวบ้านในลำต้นเลย คุณสามารถสร้างหมู่บ้านที่เต็มไปด้วยบ้านแบบนี้และพาเพื่อนๆ มาเที่ยวได้ ใช้ Quartz และแถวบล็อคเพื่อสร้างพระราชวังแบบโรมัน คุณอาจจะสร้างวิหารของตัวเองด้านในด้วย! อย่าลืมสร้างสระน้ำด้านหน้าและถนนที่รายล้อมไปด้วยต้นไซปรัสเพื่อเพิ่มความเหมือนล่ะ! แม้ว่าจะเป็นปราสาทที่หลังใหญ่มาก แต่ใครล่ะจะไม่อยากผจญภัยในฮอกวอตส์ที่สร้างขึ้นเอง สร้างห้องเรียน ห้องโถงใหญ่ ห้องนั่งเล่นรวมของแต่ละบ้าน เรือนกระจก ห้องสมุด และส่วนอื่นๆ ของปราสาทที่ขาดไม่ได้ อย่าลืมทะเลสาบกับสนามควิดดิชล่ะ! สร้างตึกระฟ้าและสร้างอพาร์ทเมนท์ข้างใน คุณสามารถใช้ Mod เพื่อเพิ่ม Command Block และใช้มันสร้างลิฟต์ที่พาคุณขึ้นไปสู่อพาร์ทเมนท์ได้ คุณไม่จำเป็นต้องสร้างอพาร์ทเมนท์ทุกห้องหรอก แค่ไม่กี่ห้องสำหรับเพื่อนคุณ และห้องใหญ่สำหรับคุณก็พอแล้ว! สร้างเรือโจรสลัดเป็นบ้านเสียเลย! ยิ่งคุณสร้างเรือลำใหญ่เท่าไร คุณก็สามารถเพิ่มรายละเอียดได้มากเท่านั้น แต่อย่าทำตัวเหมือนเป็นโจรจริงๆ ล่ะ!  คุณสามารถใช้กระจกแก้วสร้างใบเรือได้ ไม้ (Wood) หาได้จากต้นไม้ และกระดาน (Wood Plank) สร้างได้จากไม้โดยใช้โต๊ะสร้างของ ไม้เป็นวัสดุพื้นฐานที่ถูกและหาได้ง่ายตาม Biome ต่างๆ หิน (Stone) เป็นบล็อคทั่วไปที่หาได้จากใต้ดินและตามภูเขา หากขุดเหมืองโดยใช้อีเต้อ คุณก็จะได้หินกรวด (Cobblestone) แทน ซึ่งจะมีหน้าตาต่างกันเล็กน้อย คุณสามารถสร้างเครื่องผลิตหินได้ (ใช้แก้ว วาลา และน้ำ) หากคุณไม่อยากขุดหาหินหรือกรวด Quartz หาได้จากการสร้าง Nether Reactor ในเกม Minecraft PE บล็อคจะมีราคาแพงใน Survival Mode แต่ถ้าคุณอยากจะเพิ่มสีขาวให้กับบ้าน นี่ก็เป็นทางเลือกที่ดีที่สุด ทราย (Sand) ก็เป็นบล็อคทั่วไปจากธรรมชาติ ซึ่งหาได้ตามสถานที่ใกล้แหล่งน้ำหรือใน Biome ทะเลทราย นี่เป็นวิธีที่ง่ายที่สุดในการเพิ่มสีเบจให้บ้าน ใช้เงินน้อย และยังใช้เวลาไม่มากอีกด้วย ถ่าน (Coal) คือวัสดุที่พบได้ทั่วไปจากการขุดเหมือง คุณสามารถใช้มันเพิ่มสีดำให้บ้านคุณได้ โปรดจำไว้ว่าคุณจะต้องหลอมถ่านจากแร่ (Ore) และบล็อคที่ใช้หลอมก็คล้ายกับบล็อคกรวด (Cobblestone) มาก ดูให้ดีล่ะ! คุณสามารถหาแผนออกแบบบ้านบนอินเตอร์เน็ตได้มากมาย ซึ่งจะช่วยให้คุณรู้วิธีการสร้างบ้านแบบต่างๆ ตามต้องการ วิธีนี้เหมาะสำหรับมือใหม่ที่ยังไม่คุ้นเคยกับการใช้วัสดุต่างๆ ในเกม  Minecraft Building Inc เป็นตัวอย่างเว็บไซต์ที่ดี มีเว็บไซต์บางเว็บบนอินเตอร์เน็ตที่คุณสามารถใช้ลองสร้างบ้านดูได้ ลองสร้างดูเพื่อที่จะได้รู้ว่าคุณควรวางวัสดุต่างๆ ตรงส่วนใดบ้าง เว็บไซต์ที่นิยมใช้กันคือ MineDraft มีวีดิโอมากมายใน Youtube ที่บอกวิธีสร้างบ้านสวยๆ และสิ่งปลูกสร้างที่น่าสนใจอื่นๆ ลองใช้เวลาค้นหาและคิดไอเดียใหม่ๆ จากสิ่งที่มีคนสร้างแล้วดูสิ ใช้บล็อคสีต่างๆ เป็นตัวกำหนดจุดต่างๆ ของบ้าน ตัวอย่างเช่น ใช้ขนแกะสีฟ้ากำหนดจุดที่เป็นมุมของกำแพง และใช้ขนแกะสีแดงกำหนดจุดที่คุณจะวางวงจร Redstone วางบล็อคเหล่านี้ที่ฐานบ้านชั้นแรก เพื่อที่คุณจะได้รู้ว่าควรสร้างอะไรไว้ตรงไหน ตำแหน่งต่างๆ จะได้ถูกกำหนดอย่างเรียบร้อย และคุณก็สามารถประเมินได้ว่าจะต้องใช้วัสดุมากเท่าไร สร้างบ้านโดยใช้วัสดุที่คุณหาได้ง่าย หรือไม่ก็เตรียมตัวลงทุนสำหรับโครงการระยะยาวได้เลย มันก็สนุกเหมือนกันนะ! จงเล่นตามแบบที่คุณชอบ คุณต้องสร้างบ้านจากด้านนอกก่อนทุกครั้ง! แม้ว่ามันจะเป็นส่วนที่สร้างยากที่สุด แต่ถ้ามันเสร็จก่อนส่วนอื่น คุณก็จะมีกำลังใจสร้างส่วนที่เหลือต่อ นอกจากนี้การสร้างโครงบ้านด้านนอกก่อนจะทำให้คุณกำหนดตำแหน่งและสร้างของภายในบ้านได้เป็นระเบียบมากขึ้นด้วย วิธีนี้ก็เหมือนกับการสร้างบ้านในชีวิตจริงนั่นแหละ!  การสร้างบ้านจากด้านนอกก่อนหมายความว่าคุณต้องสร้างหลังคาก่อนด้วย ซึ่งจะทำให้คุณมีที่บังฝนกับหิมะ คุณสามารถสร้างบ้านให้เจ๋งและมีรูปร่างอย่างไรก็ได้ตามต้องการ สิ่งที่คุณต้องทำเพื่อให้มันดูดีก็คืออย่าทำให้มันดูน่าเบื่อ! โดยพยายามอย่าสร้างบ้านให้เหลี่ยมมากไป (เป็นบ้านที่เป็นทรงสี่เหลี่ยมทั้งหลัง) และอย่าให้กำแพงเรียบเกินไป สร้างส่วนที่ยื่นขึ้นมาจากพื้น หอคอย และแบ่งส่วนบ้านออกเป็นปีก เพื่อทำให้บ้านดูน่าสนใจยิ่งขึ้น คุณควรจะเพิ่มสีสันให้กับกำแพงด้านนอกและเพดาน หากบ้านทั้งหลังมีสีเดียวมันก็จะไม่สะดุดตา! อีกหนึ่งกุญแจสำคัญที่จะทำให้บ้านดูน่าสนใจก็คือทิวทัศน์รอบๆ บ้านสวยๆ สักหลังจะดูธรรมดาไปในทันทีถ้ามันตั้งอยู่ในที่โล่งราบเรียบ เพิ่มความน่าดึงดูดด้วยการสร้างสวน ทะเลสาบ ถนน และของตกแต่งอื่นๆ ที่จะทำให้สภาพแวดล้อมสวยงาม
สร้างบ้านธรรมดา. สร้างปราสาท. สร้างบ้านใต้น้ำ. สร้างบ้านสุดทันสมัย. สร้างถ้ำค้างคาว. สร้างบ้านต้นไม้. สร้างพระราชวังแบบโรมัน. สร้างฮอกวอตส์. สร้างอพาร์ทเมนท์. สร้างเรือโจรสลัด. รวบรวมไม้และไม้กระดาน. หาหินและกรวด. หาแร่ Quartz. หาทราย. หาถ่าน. หาแผนออกแบบบ้าน. ใช้เครื่องมือสร้าง. ดูวีดิโอใน Youtube. ใช้บล็อคสีกำหนดจุดต่างๆ ของฐานบ้าน. ใช้วัสดุที่คุณหาได้. สร้างบ้านจากด้านนอกก่อนทุกครั้ง. ทำให้บ้านดูน่าสนใจ. อย่าละเลยที่จะแต่งทิวทัศน์รอบนอก.
https://www.wikihow.com/Make-a-Cool-House-in-Minecraft-Pocket-Edition https://www.wikihow.com/Make-a-Cool-House-in-Minecraft-Pocket-Edition https://www.wikihow.com/Make-a-Cool-House-in-Minecraft-Pocket-Edition https://www.wikihow.com/Make-a-Cool-House-in-Minecraft-Pocket-Edition
Housing Ideas Gathering Basic Materials Finding Tools Building with Ease